Specs: Acer n35 GPS 240 x 320Pixels 165g PDA RFID mobile computers (CP.N350H.001)
Type processor Samsung S3C2410, 266MHz
GPS-nauwkeurigheid - plaats 10m, 90% m Maart | Boodskap vir Vandag | Page 2
Posted on Maart 23, 2020 Maart 16, 2020 by adele lombaard
Die oue is verby, die nuwe het gekom (2 Kor 5:17).
Is dit moontlik om weg te tree uit die tipies menslike en bose kringloop van skuldprojeksie op ander? ’n Mens word tog in hierdie kringloop gebore. Jy kan jouself tog nie aan die kraag vat en jou daaruit optrek nie.
Nee, jy kan nie. Ek net so min. Maar Christus het hierdie kringloop kom verbreek. Hy haal ons daaruit. God het self sy sondebok voorsien, die Lam van God wat die sonde van die wêreld wegneem (Joh 1:29). Net Christus kan die verwyte en die beskuldigings omskep in skuldbelydenis en skuldvergifnis. Net Christus kan die skuld van ons verlede tot niet maak. Dit is tog die hartklop van die evangelie: Mense kan nuut gemaak word, oor begin, sonder skuld voor God en medemens.
Net Christus kan die bose kringloop deurbreek in die huwelik, by die werk, in die politiek, in Suid-Afrika, in die wêreld. Ja, omdat vergifnis moontlik is in Christus, kan ons in ons land en in ons wêreld weer begin, nuut begin omdat ons ons (gesamentlike) skuld nie net voor mekaar nie, maar ook voor Hom mag bely en dit dan deur Hom weggeneem word. Só word ’n nuwe wêreld moontlik: mense wat nuut voor God en daarom nuut voor mekaar staan. Want: “Iemand wat aan Christus behoort, is ’n nuwe mens. Die oue is verby, die nuwe het gekom” (2 Kor 5:17).
Ons wêreld het sulke mense nodig, nuwe mense. Mense wat ander nie op grond van taal, kultuur, velkleur, politiek of sosiale status beoordeel nie, maar op grond van hulle waarde voor God. Vanuit die genade en die vergifnis van God. Omdat hulle self deur God geoordeel word.
Net Christus kan die verwyte en die beskuldigings omskep in skuldbelydenis en vergifnis.
Here, plaas my in die kringloop van vergifnis. Amen.
Posted on Maart 22, 2020 Maart 16, 2020 by adele lombaard
“Waarom sien jy die splinter raak wat in jou broer se oog is, maar die balk in jou eie oog merk jy nie?” (Matt 7:3).
Die bede om skuldvergifnis in die Ons Vader-gebed (Matt 6:12) staan lynreg teenoor ons neiging om altyd die skuld op iets of iemand anders te pak. Sedert Adam vir Eva en Eva die slang beskuldig het (Gen 3:12-13), gebruik ons hierdie tegniek so graag! In die huwelik gee ons so maklik vir mekaar die skuld; ons speel so graag die “onskuldige” party in ’n rusie, sodat ons gerieflik alle blaam op die ander, die “skuldige” een, kan laai. Wanneer dinge by die werk skeefloop, is ons gou om die sondebok uit te wys. Wanneer sake in die politiek skeefloop, is ons gou om die skuld op die ander groep se rekening te plaas: die regses, die linkses, die regering, die opposisie, altyd dié wat anders as ons dink.
Ons is baie gou om ’n beskuldigende vinger na ander te wys – en daarmee weg van onsself. Die ander word die verpersoonliking van alles wat boos is. Hulle wat nie dink soos ons nie, is die duiwel in die vlees, die antichris in persoon. So vlieg die beskuldigings heen en weer. Ons verduiwel ons vyande, en verengel onsself.
En daarmee was ons, soos hedendaagse Pontius Pilatusse, ons hande in onskuld.
Jesus het gesê: “Waarom sien jy die splinter raak wat in jou broer se oog is, maar die balk in jou eie oog merk jy nie op nie?” (Matt 7:3). Laat die Here die balk uit jou oog haal. En die splinter uit dié van die ander.
Ons verduiwel ons vyande en ons verengel onsself.
Here, hoe kan ’n blinde ’n oogoperasie op ’n ander uitvoer? Genees U my oë sodat ek met liefde na ander kan kyk. Amen.